Madagaskara pluvio

La Madagaskara pluvio, Anarhynchus thoracicus (laŭ kio ĝi estas nomita anakŭ Nigrabenda pluvio), estas eta kaj vigla pluvio, tio estas vadbirdo de la familio de ĥaradriedoj kaj genro Anarhynchus kiu enhavas multajn aliajn speciojn.

Ĝi estas malgranda (37 g) monogama specio, endemia de okcidenta Madagaskaro. Ili loĝas ĉe bordoj de lagunoj kaj marbordaj herbejoj, kaj reproduktiĝas en salakvaj marĉoj. Tiuj pluvioj nestumas en malfermaj herbejoj kaj sekaj kotejoj ĉirkaŭ alkalaj lagoj.Long, P.R., Zefania, S., ffrench-Constant, R.H. kaj Székely, T. (2008) ‘Estimating the population size of an endangered shorebird, the Madagascar plover, using a habitat suitability model’, Animal Conservation, 11(2), pp. 118–127Zefania, S., ffrench-Constant, R., Long, P. kaj Szekely, T. (2008) ‘Breeding distribution and ecology of the threatened Madagascar Plover Charadrius thoracicus’, Ostrich, 79(1), pp. 43–51 La specio estas klasita kiel vundebla fare de la IUCN pro sia malalta reprodukta sukceso, malrapida reprodukta proporcio, kaj malforta adaptado al pliiĝanta habitatoperdo, kio kondukis al malpliiĝantaj populacinombroj.

Aspekto
Plenkreskaj maskloj kaj inoj havas sekse unuforman plumaron, tamen inoj estas iomete pli pezaj ol maskloj kaj havas pli longajn flugilojn, kio sugestas iomete seksan duformismon. La reprodukta plumaro de la Madagaskara pluvio konsistas el blanka frunto bordita de nigra strio kaj nigra kronbendo, kun blanka kronbendo tuj supre. Kroma nigra bendo ĉeestas de malantaŭ la okulo, ĉirkaŭ la malantaŭa kolo, kune kun dika nigra bendo trans supra brusto. La cetero de la vizaĝo estas blanka. Plenkreskuloj pezas 31-43 g, kaj inoj pezas averaĝe 37,8 g kaj maskloj 36,4 g.Zefania, S., Emilienne, R., Faria, P.J., Bruford, M.W., Long, P.R. kaj Székely, T. (2010) ‘Cryptic sexual size dimorphism in Malagasy plovers Charadriusspp’, Ostrich, 81(3), pp. 173–178 De la mantelo kaj skapulaj plumoj ĝis la pugo, la plumaro estas grizecbruna. La centraj du plumoj de la vosto estas griz/brunaj, kaj la eksteraj plumoj kun pli hela nuanco kaj pli malhelaj distaj bendoj kaj blankaj pintoj. La subaj partoj estas blankaj, kun ruĝeca malsupra ventro kaj subvostaj kovriloj. La beko, kruroj kaj okuloj estas nigraj dum la reprodukta sezono. Ekster reprodukta sezono, la aspekto de la specio estas pli senkolora, kaj la nigraj markoj pli brunaj. Lanugaj junuloj pezas ĉirkaŭ 7,1 g kaj havas kalkverdecan bekon kiu fariĝas brunecnigra en la pinto, kun brunaj okuloj kaj svagaj kalkecverdaj kruroj.Safford, R., Hawkins, F., Pearson, D.J., Gale, J. kaj Small, B. (2013) The birds of Africa: Volume VIII: The Malagasy region: Madagascar, Seychelles, Comoros, Mascarenes. London, United Kingdom: Poyser. Pg 311-312

Distribuado kaj habitato
La Madagaskara pluvio estas la nura pluvispecio endemia de Madagaskaro, kaj ĝi troviĝas ĉefe en okcidentaj kaj sudaj marbordoj el Andriamandroro ĝis Tapera. Oni ĉirkaŭkalkulis, ke tiu populacio okupas 139 km2, kaj reproduktiĝas el la delto de la rivero Mahavavy norde ĝis Tolanaro sudoriente. Nestoj trviĝas ĉefe en disaj vegetalkovritaj habitatoj kiel herbejoj, marbordaj kotejoj, salakvaj marĉoj, bordoj de alkalaj lagoj kaj mangrovejoj, kaj la reproduktado ne etendiĝas pli ol kelkajn kilometrojn interne. Oni ne konas, ke la Madagaskara pluvio migras.

 Referencoj 

 Shorebirds de Hayman, Marchant kaj Prater 

Eksteraj ligiloj
BirdLife Species Factsheet.

Kategorio:Ĥaradrioj
Kategorio:Birdoj de Madagaskaro